3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

บริษัทฯ ประกอบธุรกิจผลิตและจัดจำหน่ายผลิตภัณฑ์อีเล็คโทรนิคส์
โดยผลิตภายใต้เครื่องหมายการค้าของลูกค้าในรูปแบบของ Original Equipment
Manufacturing (OEM) ซึ่งผลิตภัณฑ์ต่าง ๆ ส่วนใหญ่จะได้รับการวิจัยและออกแบบจากลูกค้า
โดยลูกค้าจะเป็นผู้ส่งสินค้าต้นแบบให้กับบริษัทฯ เพื่อทำการผลิตให้กับลูกค้า
และผลิตภายใต้เครื่องหมายการค้าของลูกค้า สำหรับในรูปแบบของ Original Design
Manufacturing (ODM)
ซึ่งผลิตภัณฑ์ที่ผลิตให้กับลูกค้านั้นจะเป็นการวิจัยและออกแบบเองโดยบริษัทฯ ทั้งนี้การผลิตทั้ง 2
ในรูปแบบไม่ว่าจะเป็นแบบ OEM หรือ ODM นั้นสามารถเรียกรวมกันได้คือ Electronic
Manufacturing Services (EMS)
ซึ่งเป็นการผลิตสินค้าให้กับลูกค้าภายใต้เครื่องหมายการค้าของลูกค้า บริษัทฯ
เน้นให้มีการควบคุมการผลิตอย่างใกล้ชิดทุกขั้นตอนทำให้การผลิตมีความแม่นยำสูง
ผลิตภัณฑ์ของบริษัทฯ สามารถแบ่งออกได้ 4 กลุ่มคือ กลุ่มอุปกรณ์คอมพิวเตอร์
กลุ่มอุปกรณ์โทรคมนาคม กลุ่มอุปกรณ์สำนักงาน
และกลุ่มอุปกรณ์ให้ความบันเทิงภายในบ้านโดยมีรายละเอียดดังนี้

3.1.1 กลุ่มอุปกรณ์คอมพิวเตอร์

ผลิตภัณฑ์ในกลุ่มอุปกรณ์คอมพิวเตอร์ ได้แก่ เครื่องพิมพ์เอกสาร (Printer), เครื่องพิมพ์เอกสาร
Multi function, จอคอมพิวเตอร์แบบ LCD (LCD Monitor), แผงวงจรสำหรับ Hard
Disk, แผงวงจรสำหรับกล้องดิจิตอล, Car PC และ Web Pad เป็นต้น
ซึ่งผลิตให้กับลูกค้าภายใต้เครื่องหมายการค้าต่าง ๆ เช่น

+--------+---------------------------------+---------------------------+
| ลำดับที่  | ประเภทและรายละเอียด              | ผลิตให้ภายใต้                |
|        |                                 |                           |
|        | ของผลิตภัณฑ์ที่ผลิต                   | เครื่องหมายการค้า            |
+--------+---------------------------------+---------------------------+
| 1      | เครื่องพิมพ์เอกสารระบบพ่นหมึก         | -   Hewlett Packard (HP)  |
|        | (Ink-Jet Printer)               |                           |
+--------+---------------------------------+---------------------------+
| 2      | เครื่องพิมพ์เอกสาร Multi function   | -   Hewlett Packard (HP)  |
+--------+---------------------------------+---------------------------+
| 3      | จอคอมพิวเตอร์แบบ LCD (LCD         | -   NEC                   |
|        | Monitor)                        |                           |
|        |                                 | -   ALBATRON              |
+--------+---------------------------------+---------------------------+
| 4      | แผงวงจรสำหรับ Hard Disk          | -   Western Digital       |
+--------+---------------------------------+---------------------------+
| 5      | แผงวงจรสำหรับกล้องดิจิตอล           | -   Nikon                 |
+--------+---------------------------------+---------------------------+

3.1.2 กลุ่มอุปกรณ์โทรคมนาคม

ผลิตภัณฑ์ในกลุ่มอุปกรณ์โทรคมนาคม ได้แก่

(1) โทรศัพท์ไร้สาย

เป็นโทรศัพท์ที่ใช้ในบ้านและสำนักงานโดยแบ่งออกเป็นอีก 2 แบบ คือ แบบ 40 MHz
ซึ่งเป็นโทรศัพท์ที่ได้รับความนิยมในประเทศแถบเอเซีย และแบบ 2.4 GHz
เป็นเครื่องที่ส่งสัญญาณระยะไกลและชัดเจนได้รับความนิยมในประเภทแถบยุโรป

(2) โทรศัพท์เคลื่อนที่ (Mobile Phone)

โดยบริษัทได้ผลิตโทรศัพท์เคลื่อนที่ระบบต่าง ๆ เช่น

-   ระบบ GSM (Global System for Mobile Communication) เป็นระบบดิจิตอล
    ซึ่งมีสัญญาณเสียงและส่งข้อมูลความเร็วต่ำ โดยจะส่งผ่านช่องสัญญาณธรรมดา

-   ระบบ CDMA (Code Division Multiple Access) เป็นระบบดิจิตอล
    ซึ่งมีช่องสัญญาณที่กว้างกว่าระบบทั่วไป ช่วยทำให้การสื่อสารมีความชัดเจนและเสียงรบกวนน้อย

-   ระบบ TDMA (Time Division Multiple Access) เป็นระบบดิจิตอล
    ช่องสัญญาณถูกออกแบบให้สามารถรองรับการใช้งานของผู้ใช้ได้หลาย ๆ
    คนและรับส่งสัญญาณเป็นช่วงเวลาช่วยให้การสื่อสารมีความชัดเจน

(3) เครื่องรับสัญญาณดาวเทียม (Integrated Receiver Decoder : “IRD”)

เป็นเครื่องที่ใช้สำหรับแปลงสัญญาณเป็นสัญญาณภาพและเสียง
สามารถนำไปใช้งานได้กับระบบจานดาวเทียม และสายเคเบิล

(4) เครื่องรับสัญญาณบอกตำแหน่งจากดาวเทียม (GPS)

เป็นอุปกรณ์บอกพิกัดตำแหน่งโดยรับสัญญาณจากดาวเทียม สามารถติดตั้งไว้ในรถยนต์
หรือพกพาติดตัวเพราะมีน้ำหนักเบา

(5) อุปกรณ์สื่อสารอื่น ๆ

โดยเป็นอุปกรณ์นอกเหนือจากข้างต้น เช่น อุปกรณ์ต่อพ่วงหูฟังแบบไร้สาย (Bluetooth) เป็นต้น

ทั้งนี้ผลิตภัณฑ์ในกลุ่มอุปกรณ์โทรคมนาคมที่ผลิตให้กับลูกค้าภายใต้เครื่องหมายการค้าต่าง ๆ เช่น

+--------+--------------------------------------+----------------------+
| ลำดับที่  | ประเภทและรายละเอียด                   | ผลิตให้ภายใต้           |
|        |                                      |                      |
|        | ของผลิตภัณฑ์ที่ผลิต                        | เครื่องหมายการค้า/บริษัท  |
+--------+--------------------------------------+----------------------+
| 1      | โทรศัพท์ไร้สาย                          | -   Telian           |
|        |                                      |     Corporation      |
+--------+--------------------------------------+----------------------+
| 2      | โทรศัพท์เคลื่อนที่ระบบ CDMA                | -   Wide Telecom     |
+--------+--------------------------------------+----------------------+
| 3      | โทรศัพท์เคลื่อนที่ระบบ TDMA                | -   Telian           |
|        |                                      |     Corporation      |
+--------+--------------------------------------+----------------------+
| 4      | เครื่องรับสัญญาณดาวเทียม (IRD)            | -   ADB, UBC         |
+--------+--------------------------------------+----------------------+
| 5      | เครื่องรับสัญญาณบอกตำแหน่งจากดาวเทียม      | -   Tales navigation |
|        | (GPS)                                |                      |
+--------+--------------------------------------+----------------------+
| 6      | Bluetooth                            | -   Motorola         |
+--------+--------------------------------------+----------------------+

จากการเติบโตของกลุ่มอุปกรณ์โทรคมนาคมที่มีอัตราการเติบโตที่สูงและต่อเนื่อง บริษัทฯ
จึงมุ่งเน้นที่จะเพิ่มปริมาณการผลิตสินค้าในกลุ่มอุปกรณ์โทรคมนาคม คือ โทรศัพท์เคลื่อนที่ระบบ
CDMA, โทรศัพท์เคลื่อนที่ระบบ TDMA, โทรศัพท์ไร้สาย และ Bluetooth
เพื่อรองรับการเติบโตของตลาด โดยยังเน้นการผลิตที่มีคุณภาพ การควบคุมต้นทุนในการผลิต
และการจัดส่งที่ตรงต่อเวลา รวมทั้งการบริการที่เป็นเลิศอีกด้วย
เพื่อสร้างความแตกต่างกับคู่แข่งขันที่อยู่ในอุตสาหกรรมเดียวกัน

3.1.3 กลุ่มอุปกรณ์สำนักงาน

ผลิตภัณฑ์ในกลุ่มอุปกรณ์สำนักงาน ได้แก่ เครื่องโทรสาร (Facsimile)

เครื่องโทรสารที่บริษัทฯ ผลิตนั้นมี 2 ระบบ คือ เครื่องโทรสารระบบพ่นหมึก (Ink-Jet)
เป็นระบบใช้น้ำหมึกในการพิมพ์ โดยใช้กับกระดาษขนาด A4 แบบธรรมดาทั่วไป
และเครื่องโทรสารระบบ Thermal Printer Head (TPH)
เป็นระบบใช้ความร้อนแทนหมึกในการทำให้เกิดภาพ โดยใช้กับกระดาษเคลือบคาร์บอน

ทั้งนี้ผลิตภัณฑ์ในกลุ่มอุปกรณ์สำนักงานที่ผลิตให้กับลูกค้าภายใต้เครื่องหมายการค้าต่าง ๆ เช่น

+-------+---------------------------------+---------------------------+
| ลำดับที่ | ประเภทและรายละเอียด              | ผลิตให้ภายใต้                |
|       |                                 |                           |
|       | ของผลิตภัณฑ์ที่ผลิต                   | เครื่องหมายการค้า            |
+-------+---------------------------------+---------------------------+
| 1     | เครื่องโทรสารระบบพ่นหมึก (Ink-Jet)  | -   Olivetti              |
+-------+---------------------------------+---------------------------+

3.1.4 กลุ่มอุปกรณ์ให้ความบันเทิงภายในบ้าน

ผลิตภัณฑ์ในกลุ่มอุปกรณ์ให้ความบันเทิงภายในบ้าน ได้แก่ เครื่องเล่นและเครื่องบันทึกแบบ DVD
(DVD + RW/R Recorder) ซึ่งเป็นเครื่องเล่นและบันทึกสัญญาณภาพและเสียงลงบนแผ่น DVD
ตัวเครื่องสามารถตั้งเวลาบันทึกรายการโปรดล่วงหน้าได้โดยสามารถบันทึกต่อเนื่องได้นานสูงสุดถึง
6 ชั่วโมง และสามารถคัดลอกสำเนาหรือทำซ้ำจากแผ่น DVD ต้นฉบับ

+-------+---------------------------------+---------------------------+
| ลำดับที่ | ประเภทและรายละเอียด              | ผลิตให้ภายใต้                |
|       |                                 |                           |
|       | ของผลิตภัณฑ์ที่ผลิต                   | เครื่องหมายการค้า            |
+-------+---------------------------------+---------------------------+
| 1     | เครื่องเล่นและเครื่องบันทึกแบบ DVD     | -   Inx Japan             |
+-------+---------------------------------+---------------------------+

ปัจจุบัน บริษัทฯ ได้รับสิทธิและประโยชน์จากคณะกรรมการส่งเสริมการลงทุน จำนวน 5 ฉบับ ได้แก่
เลขที่ 1573/2540 ได้รับวันที่ 13 สิงหาคม 2540 เลขที่ 1206/2543 ได้รับวันที่ 5 มกราคม
2543 เลขที่ 1629/2543 ได้รับวันที่ 16 สิงหาคม 2543 เลขที่ 2024(4)/2547 ได้รับเมื่อวันที่
6 ตุลาคม 2547 และเลขที่ 2079(2)/2547 ได้รับเมื่อวันที่ 31 ธันวาคม 2547
โดยมีสาระสำคัญของบัตรส่งเสริม ดังนี้

+--------------------+-------+-------+---------+----------+----------+
|                    | 1573  | 1206  | 16      | 2024     | 2079     |
|                    | /2540 | /2543 | 29/2543 | (4)/2547 | (2)/2547 |
+====================+=======+=======+=========+==========+==========+
| สิทธิและประโยชน์      |       |       |         |          |          |
+--------------------+-------+-------+---------+----------+----------+
| 1                  | 8 ปี   | 8 ปี   | 3 ปี     | 3 ปี      | 4 ปี      |
| .  ได้รับยกเว้นภาษีเงิน |       |       |         |          |          |
| ได้นิติบุคคลสำหรับกำไรส | (นับจ  | (นับจ  | (น      | (        | (        |
| ุทธิที่ได้จากการประกอบก | ากวันที่ | ากวันที่ | ับจากวันที่ | นับจากวันที่ | นับจากวันที่ |
| ิจการที่ได้รับการส่งเสริม | 23    | 31    | 1       | 6 ตุลาคม  | 2 มกราคม |
|                    | กร    | มีนาคม | มิถุนายน  | 2547 ถึง  | 2548ถึง   |
|   ใน               | กฎาคม | 2543  | 2544 ถึง | 5 ตุลาคม  | 31       |
| กรณีที่กิจการขาดทุนในระ | 2541  | ถึง 30 | 31      | 2550)    | ธันวาคม   |
| หว่างเวลาที่ได้รับยกเว้น | ถึง 22 | มีนาคม | พฤษภาคม |          | 2551)    |
|   ให้นำขาดทุนประจำปีท | กร    |       | 2547)   |          |          |
| ี่เกิดขึ้นในระหว่างเวลาน | กฎาคม | 2551) |         |          |          |
| ั้นไปหักออกจากกำไรสุทธ | 2549) |       |         |          |          |
| ิที่เกิดขึ้นภายหลังระยะเว |       |       |         |          |          |
| ลาได้รับยกเว้นได้ไม่เกิน |       |       |         |          |          |
|   5                |       |       |         |          |          |
|   ปีน               |       |       |         |          |          |
| ับแต่วันพ้นกำหนดเวลานั้น |       |       |         |          |          |
|   โดยจะเ           |       |       |         |          |          |
| ลือกหักจากกำไรสุทธิของ |       |       |         |          |          |
| ปีใดปีหนึ่งหรือหลายปีก็ได้ |       |       |         |          |          |
+--------------------+-------+-------+---------+----------+----------+
| 2.  ได้รับยกเ        |      |      |        |         |         |
| ว้นไม่ต้องนำเงินปันผลจา |       |       |         |          |          |
| กกิจการที่ได้รับการส่งเส |       |       |         |          |          |
| ริมซึ่งได้รับยกเว้นตามข้อ |       |       |         |          |          |
|     1 ข้างต้น        |       |       |         |          |          |
|     ไปรว           |       |       |         |          |          |
| มคำนวณเพื่อเสียภาษีเงิน |       |       |         |          |          |
| ได้ตลอดระยะเวลาที่ผู้ได |       |       |         |          |          |
| ้รับการส่งเสริมได้รับยกเ |       |       |         |          |          |
| ว้นภาษีเงินได้นิติบุคคลนั้น |       |       |         |          |          |
+--------------------+-------+-------+---------+----------+----------+
| 3.  ได้รับลดหย       |      |      |        |         |         |
| ่อนภาษีเงินได้นิติบุคคลสำ |       |       |         |          |          |
| หรับกำไรสุทธิที่ได้รับจาก |       |       |         |          |          |
| การลงทุนในอัตราร้อยละ |       |       |         |          |          |
|     50             |       |       |         |          |          |
|                    |       |       |         |          |          |
|   ของอัตราปกติมีกำหนด |       |       |         |          |          |
|     5 ปี            |       |       |         |          |          |
|     นับ             |       |       |         |          |          |
| จากวันที่พ้นกำหนดตามข้อ |       |       |         |          |          |
|     1              |       |       |         |          |          |
+--------------------+-------+-------+---------+----------+----------+
| 4.  ไ              |      |      |        |         |         |
| ด้รับอนุญาตให้หักค่าขนส่ง |       |       |         |          |          |
|     ค่าไฟฟ้า         |       |       |         |          |          |
|     และค่าประปา 2   |       |       |         |          |          |
|     เท่าของค่าใช้จ่า   |       |       |         |          |          |
| ยดังกล่าวเป็นระยะเวลา |       |       |         |          |          |
|     10 ปี           |       |       |         |          |          |
|                    |       |       |         |          |          |
|  นับแต่วันที่เริ่มมีรายได้จ |       |       |         |          |          |
| ากการประกอบกิจการนั้น |       |       |         |          |          |
+--------------------+-------+-------+---------+----------+----------+
| 5.  ได้รับยกเว       | 5 ปี   | 5 ปี   | 1 ปี     | 1 ปี      | 1 ปี      |
| ้นอากรขาเข้าสำหรับวัตถ | นับแ   | นับ    | นับแต    | นับ       | นับ       |
| ุดิบและวัสดุจำเป็นที่ต้องน | ต่วันที่น | แต่วันน | ่วันที่นำเข | แต่วันที่นำเ | แต่วันที่นำเ |
| ำเข้ามาจากต่างประเทศ | ำเข้าค | ำเข้าค | ้าครั้งแรก | ข้าครั้งแรก | ข้าครั้งแรก |
|     เพื่อใช้ใ         | รั้งแรก | รั้งแรก |         |          |          |
| นการผลิตเพื่อการส่งออก |       |       |         |          |          |
+--------------------+-------+-------+---------+----------+----------+
| 6.  ได้รับยกเ        | 5 ปี   | 5 ปี   | 1 ปี     | 1 ปี      | 1 ปี      |
| ว้นอากรขาเข้าสำหรับขอ | นับ    | นับ    | นับแ     | น        | น        |
| งที่ผู้ได้รับการส่งเสริมนำ | แต่วันน | แต่วันน | ต่วันนำเข | ับแต่วันนำเ | ับแต่วันนำเ |
| เข้ามาเพื่อส่งกลับออกไป | ำเข้าค | ำเข้าค | ้าครั้งแรก | ข้าครั้งแรก | ข้าครั้งแรก |
|                    | รั้งแรก | รั้งแรก |         |          |          |
+--------------------+-------+-------+---------+----------+----------+
| 7.  ได้รับอนุญา       |      |      |        | -        | -        |
| ตให้หักเงินได้พึงประเมิน |       |       |         |          |          |
| เป็นจำนวนเท่ากับร้อยละ |       |       |         |          |          |
|     5              |       |       |         |          |          |
|     ของรายไ        |       |       |         |          |          |
| ด้ที่เพิ่มขึ้นจากปีก่อนจากก |       |       |         |          |          |
| ารส่งออกเป็นระยะเวลา |       |       |         |          |          |
|     10 ปี           |       |       |         |          |          |
|     นับแต่วันที่มีรายได้จ |       |       |         |          |          |
| ากการประกอบกิจการนั้น |       |       |         |          |          |
|     ทั้งนี้            |       |       |         |          |          |
|     รายไ           |       |       |         |          |          |
| ด้จากการส่งออกของปีนั้น |       |       |         |          |          |
|     ๆ              |       |       |         |          |          |
|                    |       |       |         |          |          |
|  จะต้องไม่ต่ำกว่ารายได |       |       |         |          |          |
| ้จากการส่งออกเฉลี่ยของ |       |       |         |          |          |
|     3 ปีย้อนหลังยกเว้น |       |       |         |          |          |
|     2 ปีแรก         |       |       |         |          |          |
+--------------------+-------+-------+---------+----------+----------+
| เงื่อนไข             |       |       |         |          |          |
+--------------------+-------+-------+---------+----------+----------+
| 1.                 | 44,00 | 2,79  | 11,     | 85       | 23       |
| กำลังการ            | 0,000 | 0,000 | 050,000 | ,800,000 | ,000,000 |
| ผลิตต่อปีรวมปีละประมาณ | ชุด    |       |         | ชุด       | ชุด       |
|                    |       | ชุด    | ชุด      |          |          |
+--------------------+-------+-------+---------+----------+----------+
| (เวลาทำงาน 24      |       | 8     | 8       | 24       | 16       |
| ชั่วโมง/วัน : 365     |       | ชั่วโมง | ชั่วโ     | ชั่ว       | ชั่ว       |
| วัน/ปี)              |       | ต่อวัน: | มงต่อวัน: | โมงต่อวัน: | โมงต่อวัน: |
|                    |       | 300   | 300     | 300      | 300      |
|                    |       | วันต่อปี | วันต่อปี   | วันต่อปี    | วันต่อปี    |
+--------------------+-------+-------+---------+----------+----------+
| 2. ที่ตั้งโรงงาน       | จ     | จ     | จังหวัดส  | จังหวัด    | จังหวัด    |
|                    | ังหวัดเ | ังหวัดเ | มุทรสาคร | สมุทรสาคร | สมุทรสาคร |
|                    | พชรบุรี | พชรบุรี |         |          |          |
+--------------------+-------+-------+---------+----------+----------+

3.2 การตลาดและภาวะการแข่งขัน

3.2.1 การตลาด

กลยุทธ์การแข่งขัน

(1) ด้านผลิตภัณฑ์

บริษัทฯ ให้ความสำคัญอย่างมากในกลยุทธ์ด้านผลิตภัณฑ์
โดยมุ่งความเป็นเลิศทางด้านคุณภาพของผลิตภัณฑ์
โดยมีการตรวจสอบคุณภาพของวัตถุดิบและผลิตภัณฑ์ในทุกขั้นตอนการผลิต
เช่นการตรวจสอบคุณภาพของวัตถุดิบโดยทำการสุ่มตรวจตามอัตราส่วนของวัตถุดิบที่ได้รับ,
การนำชิ้นส่วนต่าง ๆ มาทำการประกอบ, การเข้าสู่สายการผลิตหลัก (Main Assembly),
การตรวจสอบโครงสร้างภายนอกของสินค้าที่ผลิตทุกเครื่อง (IPQC)
และการสุ่มตรวจระบบการทำงานของสินค้าก่อนเข้าสู่กระบวนการบรรจุภัณฑ์ เป็นต้น
เพื่อทำให้ผลิตภัณฑ์ของบริษัทฯ ได้รับความไว้วางใจและมั่นใจในคุณภาพ
ประกอบกับการยอมรับจากลูกค้าอีกด้วย

ทั้งนี้บริษัทฯ มีระบบการจัดการและควบคุมคุณภาพของสินค้าที่ดี (Total Quality Management :
TQM) เพื่อให้สินค้าที่ผลิตมีคุณภาพมาตรฐานที่สูงและสม่ำเสมอ และบริษัทฯ
ยังมีสายการผลิตที่ยืดหยุ่นสามารถรองรับผลิตภัณฑ์ได้หลากหลายประเภท
รวมทั้งยังการวิจัยและพัฒนาเพื่อปรับปรุงเทคโนโลยีในการผลิตอยู่อย่างสม่ำเสมอ
เพื่อสร้างความแตกต่างกับคู่แข่งขันและสามารถตอบสนองความพึงพอใจแก่ลูกค้าได้อย่างสูงสุด

อีกทั้งบริษัทฯ ยังได้รับการรับรองคุณภาพและรางวัลต่าง ๆ ทำให้ลูกค้ามั่นใจในผลิตภัณฑ์ที่บริษัทฯ
ผลิตมากยิ่งขึ้น โดยมีรายละเอียดดังนี้

การรับรองคุณภาพ

-   การรับรองคุณภาพตามมาตรฐานสากล จาก British Approvals Board of
    Telecommunication (BABT)

-   มอก. จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม

-   ISO9001 Version 2000 จาก AFAQ & Bestcert (Thailand) Co.,Ltd.

-   ISO14001 Version 1996 จาก AFAQ & Bestcert (Thailand) Co.,Ltd.

-   QS9000 จาก AFAQ & Bestcert (Thailand) Co.,Ltd.

-   การรับรองความสามารถห้องปฏิบัติการทดสอบตามข้อกำหนดของ มอก.17025:2543
    (ISO/IEC 17025:1999) จากสำนักงานมาตรฐานผลิตภัณฑ์อุตสาหกรรม

รางวัลต่าง ๆ ที่ได้รับ

-   Supplier Excellent Award ปี 2541 จาก Texas Instruments
    ประเทศสหรัฐอเมริกา

-   Prime Minister Quality Award ปี 2541 จากสำนักนายกรัฐมนตรี

-   The HP Asian Excellent Supplier Award ปี 2543 จาก Hewlett Packard

-   The Supplier Excellent ปี 2543 จาก Advance Digital Broadcast

(2) ต้นทุนผลิตภัณฑ์

บริษัทฯ มีการบริหารต้นทุนผลิตภัณฑ์รวมทั้งมีการวิจัยและพัฒนา
ที่มุ่งเน้นในการเป็นผู้นำทางต้นทุนโดยมีต้นทุนผลิตภัณฑ์ที่ต่ำ เพื่อตอบสนองต่อความต้องการของลูกค้า
เนื่องจากการผลิตส่วนใหญ่จะเป็นการผลิตให้กับลูกค้าภายใต้เครื่องหมายการค้าของลูกค้าเอง
(Electronic Manufacturing Services : EMS)
ดังนั้นการสร้างความแตกต่างกับคู่แข่งขันในอุตสาหกรรมผลิตภัณฑ์อีเล็คโทรนิคส์แบบ EMS
กลยุทธ์ทางด้านราคาขายจึงเป็นกลยุทธ์ที่สำคัญในอุตสาหกรรมนี้
ดังนั้นการมีต้นทุนที่ต่ำจึงมีความจำเป็นอย่างยิ่ง และช่วยส่งเสริมให้บริษัทฯ
มียอดขายที่เพิ่มขึ้นและป้องกันคู่แข่งขันรายใหม่ที่จะเข้ามาในอุตสาหกรรมนี้อีกด้วย นอกจากนี้บริษัทฯ
มีการพัฒนาสายการผลิตให้สามารถรักษาระดับต้นทุนอย่างสม่ำเสมอ
และปรับปรุงการทำงานและเครื่องจักรให้มีประสิทธิภาพอยู่เสมอเพื่อทำให้มีการสูญเสียน้อยที่สุด
(Lean Manufacturing) ทั้งนี้บริษัทฯ
ยังมีเป้าหมายที่จะใช้ประโยชน์จากเครื่องจักรให้ได้มากที่สุด ประกอบกับบริษัทฯ
เป็นผู้ผลิตรายใหญ่และมีความสัมพันธ์อันดีกับผู้จำหน่ายวัตถุดิบส่งผลให้ราคาต้นทุนวัตถุดิบต่ำอีกด้วย

(3) การกำหนดราคาผลิตภัณฑ์

บริษัทฯ มีนโยบายในการกำหนดราคาผลิตภัณฑ์ให้สอดคล้องกับราคาตลาด
อยู่ในระดับราคาที่สามารถแข่งขันได้ โดยคำนึงถึง คุณภาพสินค้า ต้นทุนการผลิต เช่น ราคาวัตถุดิบ
ค่าแรงงาน อัตราแลกเปลี่ยน และค่าขนส่ง เป็นต้น
ทั้งนี้โดยปกติในธุรกิจการผลิตสินค้าอีเล็คโทรนิคส์ให้กับลูกค้าภายใต้เครื่องหมายการค้าของลูกค้าเอง
(Electronic Manufacturing Services: EMS)
นั้นระดับราคาเบื้องต้นจะถูกกำหนดโดยลูกค้าก่อน ซึ่งบริษัทฯ
จะนำมาพิจารณาในการกำหนดราคาผลิตภัณฑ์ของบริษัทฯ ด้วย
อย่างไรก็ตามกลยุทธ์ด้านราคาเป็นส่วนหนึ่งที่บริษัทฯ
ให้ความสำคัญอย่างมากเพื่อใช้สร้างความแตกต่างจากคู่แข่งขันและเพื่อป้องกันคู่แข่งขันรายใหม่ที่จะเข้ามาในอุตสาหกรรมนี้อีกด้วย

(4) การบริการและการจัดส่งผลิตภัณฑ์ที่ตรงต่อเวลา

จากกลยุทธ์ต่าง ๆ ข้างต้นแล้ว บริษัทฯ
ยังให้ความสำคัญต่อการบริการและการส่งมอบผลิตภัณฑ์ที่ตรงต่อเวลาอย่างมาก
โดยการบริหารจัดการ Logistics ที่ดี และเน้นการให้บริการทั้งก่อนและหลังการขาย เช่น
การให้ความร่วมมือกันระหว่างบริษัทกับลูกค้าเกี่ยวกับเทคโนโลยีของตัวผลิตภัณฑ์
(Co-Technology) และการให้ความร่วมมือกับลูกค้าเกี่ยวกับการออกแบบผลิตภัณฑ์ (Co-Design)
เป็นต้น ซึ่งเป็นการสร้างภาพพจน์ ความน่าเชื่อถือ และความสัมพันธ์ที่ดีต่อลูกค้าอีกด้วย

คู่แข่ง

บริษัทที่จะมองได้ว่าเป็นคู่แข่งของบริษัทฯ ในธุรกิจ EMS ที่เป็นสินค้าประเภทเดียวกับบริษัทฯ ได้แก่
บริษัทที่เป็นบริษัทต่างชาติเป็นหลัก เช่น Flextronics, Celestica, Jabil Circuit เป็นต้น
ซึ่งในครึ่งปีแรกของปี 2547 แต่ละบริษัทที่กล่าวมามีส่วนแบ่งการตลาดในตลาด EMS มากกว่าร้อยละ
7 (ที่มา: IDC, 2004) ในช่วงเวลาเดียวกันนั้น บริษัทฯ มีรายได้จากการขายเท่ากับ
23,663.70 ล้านบาท หรือเทียบเท่า 591.59 ล้านดอลลาร์สหรัฐ (ที่ 1 ดอลลาร์สหรัฐเท่ากับ 40
บาท) เมื่อพิจารณาส่วนแบ่งการตลาดจะพบว่า บริษัทฯ มีส่วนแบ่งการตลาดประมาณร้อยละ 1.22
ของตลาด EMS กลุ่มลูกค้าเป้าหมายของบริษัทฯ
กับคู่แข่งจะเป็นลูกค้าในกลุ่มสินค้าอิเล็คโทรนิคส์เหมือนกัน
ซึ่งในแง่ของการแข่งขันมักจะมีในเรื่องของราคาและความตรงต่อเวลาในการส่งมอบสินค้า
ซึ่งบริษัทฯ มีการบริหารต้นทุนและการบริหารที่ดีโดยใช้กลยุทธ์ที่กล่าวมาข้างต้น
ประกอบกับการขยายโรงงานของบริษัทฯ ทำให้บริษัทฯ
สามารถขยายกำลังการผลิตเพื่อรองรับงานเพิ่มขึ้นได้

ลักษณะลูกค้าและกลุ่มลูกค้าเป้าหมาย

เนื่องจากบริษัทฯ เน้นการผลิตภายใต้เครื่องหมายการค้าของลูกค้า (EMS)
ดังนั้นลักษณะลูกค้าและกลุ่มเป้าหมายของบริษัทฯ
ทั้งในประเทศและต่างประเทศนั้นส่วนใหญ่จึงเป็นบริษัทฯ
ที่เป็นผู้ผลิตและจำหน่ายผลิตภัณฑ์อีเล็คโทรนิคส์ โดยแบ่งออกเป็น 4
กลุ่มเช่นเดียวกันกับลักษณะผลิตภัณฑ์ของบริษัทฯ คือ กลุ่มอุปกรณ์คอมพิวเตอร์ กลุ่มอุปกรณ์โทรคมนาคม
กลุ่มอุปกรณ์สำนักงาน และกลุ่มอุปกรณ์ให้ความบันเทิงภายในบ้าน โดยลูกค้าแต่ละรายของบริษัทฯ
ส่วนใหญ่จะเป็นลูกค้าประจำที่ติดต่อซื้อขายกันมาเป็นเวลาประมาณ 10 ปี ซึ่งได้แก่ ลูกค้าทวีปยุโรป,
ทวีปอเมริกา, ทวีปอเมริกาใต้, ภูมิภาคเอเชีย, ภูมิภาคออสเตรเลีย และภูมิภาคแอฟริกา
ทั้งนี้บริษัทฯ ยังมีความสัมพันธ์ที่ดี ซึ่งบริษัทฯ ได้รับความไว้วางใจเกี่ยวกับผลิตภัณฑ์
รวมทั้งการจัดส่งที่ตรงต่อเวลากับทุก ๆ กลุ่มลูกค้าอีกด้วย

ณ วันที่ 31 ธันวาคม 2548 บริษัทฯ มีลูกค้าทั้งสิ้นประมาณ 40 ราย
โดยมียอดขายต่างประเทศประมาณร้อยละ 81 ของยอดขายรวม
และมียอดขายในประเทศประมาณร้อยละ 19 ของยอดขายรวม

ลูกค้ารายใหญ่ของบริษัทฯ คือ ลูกค้าที่บริษัทฯ มีสัดส่วนยอดขายเกินร้อยละ 10
ของรายได้รวมของบริษัทฯ โดยที่ในปี 2546 บริษัทฯ มีลูกค้ารายใหญ่ 2 รายคิดเป็นยอดขายร้อยละ
60.17 ของรายได้รวม ในปี 2547 บริษัทฯ มีลูกค้ารายใหญ่ 3 รายคิดเป็นยอดขายร้อยละ 62.57
ของรายได้รวม และในปี 2548 บริษัทฯ มีลูกค้ารายใหญ่ 3 รายซึ่งคิดเป็นร้อยละ 71.20
ของรายได้รวม ทั้งนี้ไม่มีลูกค้ารายใดที่มีสัดส่วนเกินกว่าร้อยละ 40 ของรายได้รวม

ตารางสัดส่วนรายได้ของลูกค้ารายใหญ่ทั้งในประเทศและต่างประเทศต่อรายได้รวม

  ------------------------- --------------- --------------- ---------------
  รายการ                    2546            2547            2548

  สัดส่วนรายได้จากลูกค้ารายใหญ่   60.17           62.57           71.20
  (ร้อยละ)                                                   

  จำนวนลูกค้ารายใหญ่ (ราย)     2               3               3
  ------------------------- --------------- --------------- ---------------

หมายเหตุ : ลูกค้ารายใหญ่หมายถึงลูกค้าที่บริษัทฯ มีสัดส่วนยอดขายเกินร้อยละ 10
ของรายได้รวมของบริษัทฯ ทั้งนี้ไม่มีลูกค้ารายใดที่มีสัดส่วนเกินกว่าร้อยละ 40 ของรายได้รวม

การจัดจำหน่ายและช่องทางการจัดจำหน่าย

การจัดจำหน่ายและช่องทางการจัดจำหน่ายผลิตภัณฑ์ของบริษัทฯ ได้แบ่งตลาดในการจำหน่าย หลัก ๆ
ออกเป็น

(1) ตลาดต่างประเทศ เช่น

-   ทวีปยุโรป

-   ทวีปอเมริกา

-   ทวีปอเมริกาใต้

-   ภูมิภาคเอเชีย

-   ภูมิภาคออสเตรเลีย

-   ภูมิภาคแอฟริกา

  โดยผ่านช่องทางการจำหน่ายดังนี้

-   ผ่านพนักงานขายของบริษัทฯ

-   ผ่านบริษัทในกลุ่ม คือ Logistar International Holding Co.,Ltd. , Telian
    Corporation, Wide Telecom, Inc., Cal-Comp Electronic (Suzhou)
    Co.,Ltd., Cal-Comp Optical Electronics (Suzhou) Co.,Ltd., Cal-Comp
    Electronics and Communication Co.,Ltd. และ Kinpo Electronics, Inc.

(2) ตลาดในประเทศ

  โดยผ่านช่องทางการจำหน่ายดังนี้

-   ผ่านพนักงานขายของบริษัทฯ

3.2.2 ภาวะอุตสาหกรรมและการแข่งขัน

  อุตสาหกรรมอีเล็คโทรนิคส์
  สามารถจำแนกออกได้ตามระดับของเทคโนโลยีที่ใช้ในการผลิตซึ่งแบ่งออกเป็น 3 ประเภทคือ

(1) ผลิตภัณฑ์ที่ใช้เทคโนโลยีระดับสูง ผลิตภัณฑ์ในกลุ่มนี้เมื่อนำมาเปรียบเทียบกับผลิตภัณฑ์ของบริษัทฯ
    จะตรงกับผลิตภัณฑ์ในกลุ่มอุปกรณ์โทรคมนาคม ซึ่งได้แก่ โทรศัพท์เคลื่อนที่,
    เครื่องรับสัญญาณดาวเทียม และผลิตภัณฑ์ในกลุ่มอุปกรณ์คอมพิวเตอร์ ได้แก่ เครื่องพิมพ์
    Muti-function และแผงวงจรสำหรับ Hard disk และ กล้องดิจิตอล
    โดยปกติผลิตภัณฑ์ในกลุ่มนี้จะเป็นผลิตภัณฑ์ที่มีความต้องการค่อนข้างสูง
    และมีการปรับเปลี่ยนด้านเทคโนโลยีรวดเร็ว

(2) ผลิตภัณฑ์ที่ใช้เทคโนโลยีระดับปานกลาง
    ผลิตภัณฑ์ในกลุ่มนี้เมื่อนำมาเปรียบเทียบกับผลิตภัณฑ์ของบริษัทฯ
    จะตรงกับผลิตภัณฑ์ในกลุ่มอุปกรณ์โทรคมนาคม ซึ่งได้แก่ โทรศัพท์ไร้สาย
    และผลิตภัณฑ์ในกลุ่มอุปกรณ์คอมพิวเตอร์ ซึ่งได้แก่ เครื่องพิมพ์เอกสาร, จอ LCD,
    เครื่องเล่นและบันทึกแบบ DVD เป็นต้น
    โดยปกติผลิตภัณฑ์ในกลุ่มนี้ส่วนใหญ่จะเป็นผลิตภัณฑ์ที่ออกสู่ตลาดมาได้ระยะหนึ่ง
    และมีเทคโนโลยีทางการผลิตที่ค่อนข้างแพร่หลาย
    การพัฒนาทางด้านเทคโนโลยีส่วนใหญ่จะเน้นการทำให้ต้นทุนการผลิตที่ต่ำลง
    มีการปรับเปลี่ยนทางด้านเทคโนโลยีไม่รวดเร็วนัก

(3) ผลิตภัณฑ์ที่ใช้เทคโนโลยีระดับต่ำ ผลิตภัณฑ์ในกลุ่มนี้เมื่อนำมาเปรียบเทียบกับผลิตภัณฑ์ของบริษัทฯ
    จะตรงกับผลิตภัณฑ์ในกลุ่มอุปกรณ์สำนักงาน ซึ่งได้แก่ พจนานุกรมอีเล็คโทรนิคส์
    โดยปกติผลิตภัณฑ์ในกลุ่มนี้ไม่จำเป็นต้องใช้เทคโนโลยีสูง
    แต่เน้นการใช้แรงงานจำนวนมากในการผลิตเพื่อให้ได้ปริมาณในการผลิตมาก
    ซึ่งส่วนใหญ่อาศัยค่าแรงที่ถูกในการทำกำไร การปรับเปลี่ยนทางด้านเทคโนโลยีไม่บ่อยนัก

  สำหรับสินค้าที่บริษัทฯ ทำการผลิตนั้น
  ส่วนใหญ่อยู่ในกลุ่มสินค้าที่ใช้เทคโนโลยีในระดับปานกลางถึงระดับสูง ได้แก่ โทรศัพท์เคลื่อนที่,
  โทรศัพท์มือถือระบบ CDMA, โทรศัพท์มือถือระบบ TDMA,
  เครื่องพิมพ์สีแบบหมึกพ่นเครื่องโทรสาร, เครื่องรับส่งสัญญาณดาวเทียม (IRD),
  เครื่องรับสัญญาณบอกตำแหน่งจากดาวเทียม (GPS), แผงวงจรสำหรับ Hard disk และ
  กล้องดิจิตอล, จอคอมพิวเตอร์ (LCD), โทรศัพท์ไร้สาย 40 MHZ, โทรศัพท์ไร้สาย Dect
  Phone, Web Pad, Car PC, MP3

  แนวโน้มอุตสาหกรรมและการแข่งขัน

  จากข้อได้เปรียบของบริษัทแคล-คอมพ์ อีเล็คโทรนิคส์ (ประเทศไทย) จำกัด (มหาชน)
  ที่มีฐานการผลิตต้นทุนต่ำ ณ ประเทศไทย และ ประเทศสาธารณรัฐประชาชนจีน อีกทั้งบริษัทฯ
  ได้ตระหนักถึงแนวโน้มการเติบโตของธุรกิจว่าจ้างให้บริษัทอื่นผลิตสินค้า (Outsourcing) ในปีนี้
  และจากการที่ประเทศสาธารณรัฐประชาชนจีนมีฐานลูกค้าในกลุ่มอีเล็คโทรนิคส์ที่สำคัญที่สุดประเทศหนึ่ง
  บริษัทฯ
  จึงได้ก่อสร้างโรงงานและสายการผลิตให้อยู่ในพื้นที่เพื่อรองรับการขยายตัวของตลาดที่จะเกิดขึ้นในอนาคต

  ภาวะอุตสาหกรรม

  หากจะพิจารณาเฉพาะเจาะจงไปที่อุตสาหกรรมบริการผลิตสินค้าอีเล็คโทรนิคส์ (EMS -
  electronics manufacturing service) บริษัทวิจัย IDC
  (เป็นบริษัทวิจัยระดับนานาชาติที่ให้บริการข้อมูลและบทวิเคราะห์สำหรับอุตสาหกรรมเทคโนโลยีสารสนเทศและอุตสาหกรรมธุรกิจสื่อสารโทรคมนาคม
  ค้นหาข้อมูลเพิ่มเติมได้ที่ www.idc.com) แจ้งข้อมูลว่าในปี 2547 รายได้ทั่วโลกคิดเป็น
  149,000 ล้านดอลลาร์สหรัฐ และประมาณการว่าจะโตเป็น 170,000 ล้านดอลลาร์สหรัฐในปี
  2548 ซึ่งคิดเป็นการเติบโตร้อยละ 14 ในระยะยาว บริษัทวิจัย IDC
  คาดว่ารายได้ทั่วโลกจะเติบโตในอัตราเฉลี่ยร้อยละ 12.1 ในช่วงระหว่างปี 2546-2551
  ด้วยอัตราการเติบโตเป็นเลข 2 หลักต่อปี นับตั้งแต่ปี 2547 ดังจะเห็นได้จากแผนภาพด้านล่าง

  []

  แม้วัฏจักรธุรกิจอาจจะเป็นอุปสรรคต่อผู้ให้บริการผลิตสินค้าอีเล็คโทรนิคส์ ซึ่งหมายรวมถึง บริษัทฯ
  แต่ก็มีปัจจัยบางอย่างที่ช่วยสนับสนุนการเติบโตได้
  การเพิ่มขึ้นของรายได้ประชากรในประเทศกำลังพัฒนา อาทิ ประเทศจีน อินเดีย และรัสเซีย
  ดูเหมือนจะยังคงช่วยสนับสนุนอุปสงค์ของสินค้าอีเล็คโทรนิคส์ เช่น คอมพิวเตอร์
  และโทรศัพท์เคลื่อนที่
  เหมือนดังเช่นที่เคยเกิดขึ้นกับผู้บริโภคในประเทศพัฒนาแล้วเป็นเวลากว่าทศวรรษ

  IDC ประมาณการจำนวนผู้ใช้เครื่องคอมพิวเตอร์กว่า 670 ล้านคนในปี 2546
  และเชื่อว่าจะเติบโตเป็น 1.2 พันล้านรายเมื่อสิ้นสุดปี 2552 คิดเป็นอัตราการเติบโตร้อยละ 79
  ในระยะเวลา 6 ปีข้างหน้า ในขณะที่ Forrester
  (เป็นบริษัทวิจัยอิสระที่ให้บริการข้อมูลการตลาด บทวิเคราะห์
  และการคาดการณ์ล่วงหน้าและข้อแนะนำในเรื่องที่เกี่ยวข้องกับผลกระทบของเทคโนโลยีที่มีต่อธุรกิจและผู้บริโภค
  ค้นหาข้อมูลเพิ่มเติมได้ที่ www.forrester.com ) คาดการณ์ว่า
  เครื่องคอมพิวเตอร์จะเพิ่มขึ้นจาก 575 ล้านเครื่องในปัจจุบัน เป็น 1.3 พันล้านเครื่องในปี
  2553 ฝ่าย Gartner
  (เป็นบริษัทหนึ่งในผู้นำด้านการให้บริการด้านบทวิจัยและการวิเคราะห์ข้อมูลเกี่ยวกับอุตสาหกรรมเทคโนโลยีสารสนเทศ
  ค้นหาข้อมูลเพิ่มเติมได้ที่ www.gartner.com ) ก็คาดการณ์ว่า มีผู้ใช้เครื่องคอมพิวเตอร์
  631.8 ล้านรายเมื่อสิ้นสุดปี 2546 และจะเพิ่มขึ้นเป็น 953 ล้านรายในปี 2551
  ก่อนที่ก้าวผ่านหลักพันล้านรายในปี 2552
  แม้ประมาณการตัวเลขผู้ใช้เครื่องคอมพิวเตอร์จะดูสูงมาก
  แต่อัตราการเติบโตเฉลี่ยต่อปีกลับอยู่ในระดับเพียงแค่ร้อยละ 8 เท่านั้น
  จำนวนเครื่องคอมพิวเตอร์ในตลาดเกิดใหม่จะมีอัตราการเติบโตเฉลี่ยต่อปี
  สูงกว่าค่าเฉลี่ยของโลก คือสูงถึงร้อยละ 31 จากการประมาณการของ Forrester
  ผู้ใช้เครื่องคอมพิวเตอร์กว่า 670 ล้านราย คิดเป็นเพียงแค่ร้อยละ 10 ของประชากรโลก 6.5
  พันล้านราย

  อุปสงค์ของโทรศัพท์เคลื่อนที่ในประเทศกำลังพัฒนาดูเหมือนว่าจะมีอัตราการเติบโตอย่างรวดเร็วเช่นกัน
  แม้จะเห็นการชะลอตัวระยะสั้นในวัฏจักรเทคโนโลยีโลก
  ผู้ใช้บริการโทรศัพท์เคลื่อนที่ในประเทศจีนขยายตัวมากกว่าร้อยละ 20 ในปี 2547
  กระทรวงสารสนเทศของจีนเปิดเผยว่า ประเทศจีนมีผู้ใช้บริการโทรศัพท์เคลื่อนที่กว่า 330
  ล้านรายเมื่อสิ้นสุดปี 2547 โดยปรับตัวเพิ่มขึ้นถึง 5 ล้านรายเมื่อเทียบกับเดือนก่อนหน้า
  และเป็นจำนวนที่มากกว่าประชากรทั้งประเทศของสหรัฐฯ ที่เปิดเผยในเดือน ก.ค. 2547
  อัตราการเข้าถึงประชากรของโทรศัพท์เคลื่อนที่ในจีน ซึ่งมีประชากรกว่า 1.3
  พันล้านคนอยู่ที่ระดับเพียงแค่ร้อยละ 25 เท่านั้น และโดยส่วนใหญ่ก็จะกระจุกตัวอยู่ในเมืองใหญ่
  มากกว่าที่จะกระจายไปทั่วประเทศ
  ขณะที่อัตราการเข้าถึงประชากรของโทรศัพท์เคลื่อนที่สูงถึงร้อยละ 94 ในสหราชอาณาจักร
  และร้อยละ 67 ในประเทศญี่ปุ่น Gartner คาดว่า
  จำนวนผู้ใช้บริการโทรศัพท์เคลื่อนที่ในประเทศจีนจะเพิ่มเป็น 447 ล้านรายในปี 2551

  ในขณะที่ผู้บริโภคในประเทศกำลังพัฒนาต่างแย่งกันซื้อเครื่องคอมพิวเตอร์และโทรศัพท์มือถือรุ่นใหม่ล่าสุด
  สินค้าเหล่านี้กลับมีอยู่เกลื่อนกลาดในประเทศที่พัฒนาแล้ว ซึ่งช่วยสนับสนุนธุรกิจ EMS
  ได้เป็นอย่างดี หนึ่งในคำทำนายในยุคดอทคอมช่วงทศวรรษที่ 90 ก็คือการรวมโปรแกรมต่าง ๆ
  เข้ามาใช้บนแพลตฟอร์มเดียวกัน ตัวอย่างเช่น
  ผู้ใช้บริการโทรศัพท์เคลื่อนที่ในประเทศพัฒนาแล้วมีแนวโน้มที่จะทดแทนรุ่นที่ให้บริการเสียงเพียงอย่างเดียว
  ด้วยเครื่องที่สามารถถ่ายภาพดิจิตอล เชื่อมต่อกับอินเตอร์เน็ต
  และเล่นเกมส์ที่มีความสลับซับซ้อนมากขึ้น
  ด้วยกองทัพของทีมวิจัยและพัฒนาซึ่งมีความเชี่ยวชาญในการพัฒนารูปแบบการใช้งานและเทคโนโลยีใหม่
  ๆ ทำให้มีการคาดการณ์กันว่าจะมีอุปกรณ์ชิ้นส่วนอิเล็กทรอนิกส์ใหม่ ๆ เข้าสู่ตลาดอย่างต่อเนื่อง
  กรณีที่น่าเป็นตัวอย่างที่ดีคือการต่อสู้เพื่อการครอบครองตลาด DVD
  ซึ่งจะเป็นบททดสอบความแข็งแกร่งทางการตลาดระหว่างเครื่องเล่นวีดีโอระบบ Beta Max และ
  VHS ในทศวรรษที่ 80

  เนื่องจาก อุตสาหกรรมอีเล็คโทรนิคส์มีการแข่งขันที่รุนแรง เพื่อความอยู่รอด
  ผู้รับจ้างผลิตมีแนวโน้มย้ายฐานการผลิตจากประเทศไทยไปยังประเทศจีนและประเทศที่มีต้นทุนแรงงานต่ำในทวีปเอเชีย
  เพื่อช่วยลดต้นทุนการผลิต
  ผู้ผลิตสินค้าเองได้เข้าไปมีส่วนร่วมมากยิ่งขึ้นตั้งแต่เริ่มต้นจนจบกระบวนการผลิตของผู้รับจ้างผลิต
  ผู้รับจ้างผลิตจึงจำเป็นต้องมีการลงทุนด้านวิจัยและพัฒนาผลิตภัณฑ์
  ด้วยฐานการผลิตในประเทศจีนและไทย
  รวมทั้งได้รับการสนับสนุนด้านวิจัยและพัฒนาจากบริษัทร่วมในต่างประเทศ

  IDC คาดว่า อุตสาหกรรม EMS โลกจะยังคงถูกครอบงำโดยผู้ประกอบการเพียงแค่หกราย
  โดยที่ผู้รับจ้างผลิตรายใหญ่อย่าง Flextronics มีส่วนแบ่งการตลาดมากกว่าร้อยละ 16

  []

3.3 การจัดหาผลิตภัณฑ์และบริการ

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) มีสำนักงานใหญ่ตั้งอยู่ที่
191/54, 191/57 อาคาร ซีทีไอ ทาวเวอร์ ชั้น 18 ถนนรัชดาภิเษก แขวงคลองเตย
เขตคลองเตย กรุงเทพฯ 10110 บริษัทฯ มีโรงงานในประเทศไทย 2 ทำเลที่ตั้ง ดังนี้

  โรงงาน จ.สมุทรสาคร : ตั้งอยู่ที่ 60 หมู่ 8 ถนนเศรษฐกิจ ตำบลคลองมะเดื่อ
  อำเภอกระทุ่มแบน จังหวัดสมุทรสาคร 74110 บนเนื้อที่ 49 ไร่ 3 งาน 8 ตารางวา
  ปัจจุบันมีอาคารโรงงาน 3 โรงงาน และอาคารวิจัยและพัฒนา 1 อาคาร
  รวมพื้นที่ตัวอาคารโรงงานและอาคารวิจัยและพัฒนาประมาณ 54,643 ตารางเมตร

  โรงงาน จ.เพชรบุรี : ตั้งอยู่ที่ 138 หมู่ 4 ถนนเพชรเกษม ตำบลสระพัง อำเภอเขาย้อย
  จังหวัดเพชรบุรี 76140 บนเนื้อที่ 72 ไร่ 1 ตารางวา ปัจจุบันมีอาคารโรงงาน 3 โรงงาน
  รวมพื้นที่ตัวอาคารโรงงานประมาณ 88,268 ตารางเมตร

บริษัทฯ ยังมีโรงงานในประเทศสาธารณรัฐประชาชนจีน ซึ่งจัดตั้งในนามบริษัท แคล-คอมพ์
อีเล็คโทรนิคส์ (ซูโจว) จำกัด และ บริษัท แคล-คอมพ์ ออฟติคอล อีเล็คโทรนิคส์ จำกัด มีโรงงาน
3 โรงงานตั้งอยู่ในทำเลที่ตั้งเดียวกัน ดังนี้

  โรงงานเมืองซูโจว : ตั้งอยู่ที่ 18 ถนนเจียงซินตะวันออก เขตพัฒนาเศรษฐกิจอู๋เจียง
  มณฑลเจียงซู ประเทศสาธารณรัฐประชาชนจีน บนเนื้อที่ 25 ไร่ 2 งาน 386 ตารางวา ปัจจุบัน
  มีอาคารโรงงาน 3 โรงงาน รวมพื้นที่ตัวอาคารโรงงานสำหรับโรงงานที่ 1 ประมาณ 20,570
  ตารางเมตร และโรงงานที่ 2 ประมาณ 23,000 ตารางเมตร และโรงงานที่ 3 ประมาณ
  23,000 ตารางเมตร

ตารางแสดงปริมาณการผลิตจริง

(หน่วย : พันชิ้น)

+---------------------------+------+-----+-------+-----+------+-----+
| รายละเอียด                 | 2546 |     | 2547  |     | 2548 |     |
+---------------------------+------+-----+-------+-----+------+-----+
|                           | จ    | ร้อ  | จำนวน | ร้อ  | จ    | ร้อ  |
|                           | ำนวน | ยละ |       | ยละ | ำนวน | ยละ |
+---------------------------+------+-----+-------+-----+------+-----+
| ปริมาณการผลิตจริงต่อปี         | 11   | 50  | 3     | 75  | 35   | 68  |
|                           | ,441 | .38 | 6,912 | .61 | ,680 | .28 |
| -   กลุ่มอุปกรณ์คอมพิวเตอร์     |      |     |       |     |      |     |
|                           | 9    | 41  | 1     | 21  | 15   | 28  |
| -   กลุ่มอุปกรณ์โทรคมนาคม     | ,376 | .28 | 0,664 | .84 | ,052 | .80 |
|                           |      |     |       |     |      |     |
| -   กลุ่มอุปกรณ์สำนักงาน       | 1    | 8   | 930   | 1   | 842  | 1   |
|                           | ,894 | .34 |       | .91 |      | .61 |
| -   กล                    |      |     | 314   |     | 682  |     |
| ุ่มอุปกรณ์ให้ความบันเทิงภายในบ้าน | -    | -   |       | 0   |      | 1   |
|                           |      |     | -     | .64 | -    | .31 |
| -   กลุ่มอุปกรณ์อื่น ๆ          | -    | -   |       |     |      |     |
|                           |      |     |       | -   |      | -   |
+---------------------------+------+-----+-------+-----+------+-----+
| รวมทั้งสิ้น                   | 22   | 100 | 4     | 100 | 52   | 100 |
|                           | ,711 | .00 | 8,820 | .00 | ,256 | .00 |
+---------------------------+------+-----+-------+-----+------+-----+

การผลิตผลิตภัณฑ์ของบริษัทฯ ทั้งในประเทศไทยและในประเทศจีนนั้น เป็นการผลิตโดยใช้แรงงาน 1
กะต่อวัน (8 ชั่วโมง) ทั้งนี้โรงงานในประเทศไทยใช้กำลังการผลิตจริงโดยเฉลี่ยประมาณร้อยละ
75 ของกำลังการผลิตเต็มที่
และโรงงานในประเทศจีนใช้กำลังการผลิตเต็มกำลังการผลิตสำหรับโรงงานที่ 1 และโรงงานที่ 2
สำหรับโรงงานแห่งที่ 3 เพิ่งได้เริ่มดำเนินการผลิตในไตรมาสที่ 3 ปี 2548 นี้ โดยภาพรวมบริษัทฯ
ได้มีการเพิ่มอัตรากำลังการผลิตจากการสร้างโรงงานใหม่อย่างต่อเนื่อง โดยบริษัทฯ
ได้ใช้กำลังการผลิตคิดเป็น ร้อยละ 75, 80, 75 ของกำลังการผลิตเต็มที่ ในปี 2546, 2547
และ 2548 ตามลำดับ

ด้านนโยบายการผลิตบริษัทฯ เนื่องจากการผลิตสินค้าของบริษัทฯ
เป็นการผลิตให้กับลูกค้าภายใต้เครื่องหมายการค้าของลูกค้า ดังนั้นบริษัทฯ
จึงมีนโยบายการผลิตแบบผลิตตามคำสั่งของลูกค้า (Make to Order)
โดยจะมีการผลิตแบ่งออกเป็น 2 แบบ คือ ผลิตภัณฑ์ต่าง ๆ
ที่ผลิตให้กับลูกค้าจะเป็นการวิจัยและออกแบบจากลูกค้า
โดยลูกค้าจะเป็นผู้ส่งสินค้าต้นแบบให้กับบริษัทฯ เพื่อทำการผลิตให้กับลูกค้า (Original
Equipment Manufacturing :OEM) และ ผลิตภัณฑ์ต่าง ๆ
ที่ผลิตให้กับลูกค้านั้นจะเป็นการวิจัยและออกแบบเองโดยบริษัทฯ (Original Design
Manufacturing: ODM)

ด้านวัตถุดิบ เนื่องจากบริษัทฯ จะให้ความสำคัญเกี่ยวกับคุณภาพของผลิตภัณฑ์เป็นอย่างมาก
อีกทั้งบริษัทฯ ยังต้องบริหารต้นทุนของผลิตภัณฑ์ให้มีต้นทุนต่ำ
ดังนั้นคุณภาพของวัตถุดิบและราคาของวัตถุดิบจึงเป็นปัจจัยสำคัญในการสั่งซื้อวัตถุดิบ อีกทั้งบริษัทฯ
ยังมีการตรวจสอบคุณภาพของวัตถุดิบที่สั่งซื้อวัตถุดิบที่เป็นส่วนประกอบที่สำคัญของผลิตภัณฑ์ เช่น IC
และ Chip เป็นต้น
โดยการสุ่มตัวอย่างตามอัตราส่วนของวัตถุดิบแต่ละประเภทและตรวจสอบคุณสมบัติของผู้จำหน่ายวัตถุดิบแต่ละราย
โดยใช้ระบบ Vendor Quality Assurance ในการตรวจสอบคุณสมบัติ
ในการสั่งซื้อจะทำการวางแผนการจัดซื้อล่วงหน้าโดยประสานงานกับฝ่ายขายและฝ่ายผลิต
เพื่อให้ทราบถึงความต้องการในการใช้วัตถุดิบในแต่ละช่วง
รวมทั้งมีการรักษาระดับของสินค้าคงคลังในส่วนของวัตถุดิบให้อยู่ในระดับที่เหมาะสม

วัตถุดิบทั้งหมดส่วนใหญ่เป็นการนำเข้าจากต่างประเทศเป็นส่วนใหญ่
โดยมีสัดส่วนในการจัดซื้อวัตถุดิบดังนี้

ตารางแสดงปริมาณการสั่งซื้อวัตถุดิบในประเทศและต่างประเทศ

+-----------------------+-------+-----+--------+-----+-------+-----+
| ประเภทการสั่งซื้อ         | 2546  |     | 2547   |     | 2548  |     |
+-----------------------+-------+-----+--------+-----+-------+-----+
|                       | ล     | ร้อ  | ล้านบาท | ร้อ  | ล     | ร้อ  |
|                       | ้านบาท | ยละ |        | ยละ | ้านบาท | ยละ |
+-----------------------+-------+-----+--------+-----+-------+-----+
| โรงงานในประเทศไทย     | 3,0   | 10  | 1,     | 3   | 5,4   | 11  |
|                       | 07.28 | .54 | 935.71 | .60 | 79.92 | .40 |
| วัตถุดิบในประเทศ         |       |     |        |     |       |     |
|                       | 23,4  | 82  | 38,    | 71  | 27,5  | 57  |
| วัตถุดิบจากต่างประเทศ     | 28.66 | .13 | 436.77 | .49 | 63.84 | .37 |
+-----------------------+-------+-----+--------+-----+-------+-----+
| รวม                   | 26,4  | 92  | 40,    | 75  | 33,0  | 68  |
|                       | 35.94 | .67 | 372.48 | .09 | 43.76 | .77 |
+-----------------------+-------+-----+--------+-----+-------+-----+
| โรงงานในประเทศจีน      | 65.89 | 0   | 1,     | 2   | 1,9   | 4   |
|                       |       | .23 | 279.78 | .38 | 99.26 | .16 |
| วัตถุดิบในประเทศจีน       | 2,0   |     |        |     |       |     |
|                       | 26.49 | 7   | 12,    | 22  | 13,0  | 27  |
| วัตถุด                  |       | .10 | 114.48 | .53 | 06.36 | .07 |
| ิบจากต่างประเทศ (นอกจีน) |       |     |        |     |       |     |
+-----------------------+-------+-----+--------+-----+-------+-----+
| รวม                   | 2,0   | 7   | 13,    | 24  | 15,0  | 31  |
|                       | 92.38 | .33 | 394.26 | .91 | 05.62 | .23 |
+-----------------------+-------+-----+--------+-----+-------+-----+
| รวมทั้งสิ้น               | 28,5  | 100 | 53,    | 100 | 48,0  | 100 |
|                       | 28.32 | .00 | 766.74 | .00 | 49.38 | .00 |
+-----------------------+-------+-----+--------+-----+-------+-----+

การสั่งซื้อวัตถุดิบของบริษัทฯ จากผู้จัดจำหน่ายวัตถุดิบทั้งจากต่างประเทศและในประเทศ
เป็นการสั่งซื้อจากผู้จัดจำหน่ายวัตถุดิบ 3 แบบ คือ (1) ซื้อผ่านกลุ่มบริษัทใหญ่ (2)
ซื้อผ่านบริษัทร่วม และ (3) ซื้อผ่านผู้จัดจำหน่ายอื่น ๆ (ซื้อตรง)

วัตถุดิบที่ใช้ในการผลิตสามารถแบ่งออกเป็น 2 กลุ่ม ได้ดังนี้

(1) กลุ่มวัตถุดิบที่ใช้ประกอบภายใน

วัตถุดิบที่ใช้ประกอบภายในภายใน ส่วนใหญ่จะเป็นส่วนประกอบที่อยู่ภายในตัวผลิตภัณฑ์ที่บริษัทฯ ผลิต
ซึ่งมีรายละเอียดดังนี้

+-------------------+--------------------------+-----------------------+
| ประเภทวัตถุดิบ       | รายละเอียดเพิ่มเติม          | แหล่งที่มาของวัตถุดิบ       |
+===================+==========================+=======================+
| LCD Panel         | TFT LCD Panel, Module    | ประเทศไต้หวัน,          |
|                   |                          | ประเทศเกาหลี,          |
|                   |                          | ปร                    |
|                   |                          | ะเทศสาธารณรัฐประชาชนจีน |
+-------------------+--------------------------+-----------------------+
| Radio Components  | เสาอากาศและเครื่องกรอง     | ประเทศเกาหลี,          |
|                   | รวม                      | ประเทศไต้หวัน,          |
|                   | ไปถึงอุปกรณ์ในการปรับแต่งเสียง | ปร                    |
|                   | เช่น RF Modulator, Tuner, | ะเทศสาธารณรัฐประชาชนจีน |
|                   | Resonator                |                       |
+-------------------+--------------------------+-----------------------+
| Chip IC, IC และ   | วงจรไฟฟ้า                 | ประเทศสิงคโปร์,         |
| IC Encoders       | ซึ่งมีคุณ                    | ประเทศญี่ปุ่น,            |
|                   | สมบัติและขนาดแตกต่างกันตามปร | ประเทศเกาหลี,          |
|                   | ะเภทของเครื่องใช้อีเล็คโทรนิคส์ | ประเทศสหรัฐอเมริกา      |
+-------------------+--------------------------+-----------------------+
| Capacitors        | อุปกร                     | ประเทศสิงคโปร์,         |
|                   | ณ์ควบคุมการไหลของกระแสไฟฟ้า | ประเทศญี่ปุ่น,            |
|                   |                          | ประเทศเกาหลี,          |
|                   |                          | ประเทศไต้หวัน           |
+-------------------+--------------------------+-----------------------+
| Pens              | หมึกพิมพ์สำหรับเครื่องพิมพ์      | ประเทศสิงคโปร์          |
+-------------------+--------------------------+-----------------------+
| Printed Circuit   | แผ                       | ประเทศไต้หวัน,          |
| Boards (PCB)      | ่นพิมพ์วงจรอีเล็คโทรนิคส์ที่ใช้ในเ | ปร                    |
|                   | ครื่องใช้อีเล็คโทรนิคส์ทุกประเภท | ะเทศสาธารณรัฐประชาชนจีน |
+-------------------+--------------------------+-----------------------+
| Printer Heads     | เป็นหัวเข็มใช้ในการพิมพ์เอกสาร | ประเทศสิงคโปร์ ,        |
|                   | ในเครื่องพิมพ์เอกสาร         | ประเทศญี่ปุ่น             |
|                   | แ                        |                       |
|                   | ละเครื่องคำนวณชนิดมีเครื่องพิมพ์ |                       |
+-------------------+--------------------------+-----------------------+
| ชิ้นส่วนเบ็ดเตล็ด      | Screws, Nuts, Washers,   | ประเทศไทย,            |
|                   | Rollers                  | ประเทศไต้หวัน,          |
|                   |                          | ปร                    |
|                   |                          | ะเทศสาธารณรัฐประชาชนจีน |
+-------------------+--------------------------+-----------------------+

(2) กลุ่มวัตถุดิบที่ใช้ประกอบภายนอก

วัตถุดิบที่ใช้ประกอบภายนอก ส่วนใหญ่จะเป็นส่วนประกอบที่เป็น Case ของตัวผลิตภัณฑ์
และเป็นส่วนประกอบภายนอกของผลิตภัณฑ์ ซึ่งมีรายละเอียดดังนี้

+-------------------+--------------------------+-----------------------+
| ประเภทวัตถุดิบ       | รายละเอียดเพิ่มเติม          | แหล่งที่มาของวัตถุดิบ       |
+-------------------+--------------------------+-----------------------+
| Adapter และ       | สายไฟและหม้อแปลงไฟฟ้า      | ประเทศไทย,            |
| Cables            |                          | ประเทศมาเลเซีย,        |
|                   |                          | ปร                    |
|                   |                          | ะเทศสาธารณรัฐประชาชนจีน |
+-------------------+--------------------------+-----------------------+
| Case              | พลาสติก และชิ้นส่วนพลาสติก    | ประเทศไทย,            |
|                   |                          | ปร                    |
|                   |                          | ะเทศสาธารณรัฐประชาชนจีน |
+-------------------+--------------------------+-----------------------+
| บรรจุภัณฑ์           | กล่องกระดาษ โพลีโฟม        | ประเทศไทย             |
|                   | ถุงพลาสติก เทป กาว และป้าย  |                       |
+-------------------+--------------------------+-----------------------+

  ผู้จำหน่ายวัตถุดิบ

ผู้จำหน่ายวัตถุดิบของบริษัทฯ สามารถจำแนกออกเป็น 3 ประเภท ได้แก่

1)  วัตถุดิบที่ซื้อผ่านกลุ่มบริษัทใหญ่ สัดส่วนของปี 2548 ประมาณร้อยละ 0.75%

2)  วัตถุดิบที่ซื้อผ่านบริษัทร่วม สัดส่วนของปี 2548 ประมาณร้อยละ 8.56%

3)  วัตถุดิบที่ซื้อโดยตรง สัดส่วนของปี 2548 ประมาณร้อยละ 90.69%

วัตถุดิบที่เป็นส่วนประกอบสำคัญของผลิตภัณฑ์ เช่น IC, Chip
ส่วนใหญ่จะเป็นการจัดซื้อที่ถูกกำหนดโดยลูกค้า
ซึ่งบริษัทใหญ่และบริษัทร่วมอาจถือได้ว่าเป็นหนึ่งในลูกค้า ของบริษัทฯ อย่างไรก็ตาม บริษัทฯ
มีการตรวจสอบคุณภาพของวัตถุดิบที่สั่งซื้อโดยการสุ่มตัวอย่างตามอัตราส่วนของวัตถุดิบแต่ละประเภท
และตรวจสอบคุณสมบัติของผู้จำหน่ายวัตถุดิบแต่ละราย โดยบริษัทฯ ใช้ระบบ Vendor Quality
Assurance ในการตรวจสอบคุณสมบัติของผู้จำหน่ายวัตถุดิบ ตั้งแต่เริ่มแรก และบริษัทฯ
จะสั่งซื้อวัตถุดิบจากผู้จำหน่ายที่มีคุณสมบัติตามที่บริษัทฯ กำหนดไว้ ตัวอย่างเช่น ได้รับใบรับรอง ISO
9002 เป็นต้น

นอกจากนี้ บริษัทฯ ได้อนุญาตให้ผู้จำหน่ายวัตถุดิบ 6 ราย เข้ามาตั้งโรงงานภายในบริษัทฯ
(Value-Chain Partnership) เพื่อให้บริษัทฯ สามารถควบคุมคุณภาพของวัตถุดิบ
ช่วยประหยัดเนื้อที่เก็บวัตถุดิบ และสามารถลดเวลาขนส่งได้ โดยผู้จำหน่ายวัตถุดิบทั้ง 6 ราย
มิได้มีส่วนเกี่ยวข้องกับบริษัทฯ และผู้บริหารของบริษัทฯ ผู้จำหน่ายวัตถุดิบดังกล่าว ได้แก่

+-------------------------------------+---------------------------------+
| บริษัทผู้จัดจำหน่ายวัตถุดิบ                  | ประเภทของวัตถุดิบ                  |
+-------------------------------------+---------------------------------+
| 1. Yong Deng Industry (Thailand)    | ชิ้นส่วนเหล็ก, เหล็กปั๊ม               |
| Co.,Ltd.                            |                                 |
|                                     | ลูกกลิ้ง                           |
| 2. Lanjo Enterprise (Thailand)      |                                 |
| Co.,Ltd.                            | ชิ้นส่วนพลาสติก                     |
|                                     |                                 |
| 3. Ever Jet Co.,Ltd.                | ชิ้นส่วนพลาสติก                     |
|                                     |                                 |
| 4. Jet Industries (Thailand)        | พลาสติก                          |
| Co.,Ltd.                            |                                 |
|                                     | พลาสติก                          |
| 5. Hypertek Plastic Industry        |                                 |
| Co.,Ltd.                            |                                 |
|                                     |                                 |
| 6. Chung Cheng Plastic (Thailand)   |                                 |
| Co.,Ltd.                            |                                 |
+-------------------------------------+---------------------------------+

  ผลกระทบต่อสิ่งแวดล้อม

บริษัทฯ ให้ความสำคัญต่อสิ่งแวดล้อมมาโดยตลอด
ซึ่งตระหนักถึงความรับผิดชอบต่อสภาพแวดล้อมและผลกระทบอันอาจเกิดต่อสิ่งแวดล้อม
หรือที่จะก่อให้เกิดอันตราย หรือความเดือดร้อนรำคาญแก่ผู้อยู่ใกล้เคียง
รวมทั้งการซ่อมบำรุงรักษาเครื่องจักรเพื่อให้เกิดประสิทธิภาพที่สุดตลอดการใช้งานเพื่อการช่วยรักษาสิ่งแวดล้อม
บริษัทฯ ยังให้ความร่วมมือกับหน่วยงานภาครัฐในการดำเนินการลดผลกระทบต่อสิ่งแวดล้อม
โดยการปฏิบัติตามที่หน่วยงานภาครัฐกำหนดอย่างเคร่งครัด

สำหรับผลกระทบต่อสิ่งแวดล้อมดังกล่าวข้างต้น บริษัทฯ ได้ผ่านการตรวจสอบจากหน่วยงานภาครัฐ
ได้แก่ กรมโรงงานกระทรวงอุตสาหกรรม และที่ผ่านมาบริษัทฯ
ไม่มีข้อพิพาทในเรื่องสิ่งแวดล้อมแต่อย่างใด นอกจากนี้บริษัทฯ ยังได้รับการรับรองมาตรฐาน ISO
14001 Version 1996 ซึ่งตรวจสอบและประเมินโดย Det Norske Veritas (DNV) ในปี
2540 และได้รับการรับรองมาตรฐาน ISO 14001 Version 1996 ซึ่งตรวจสอบและประเมินโดย
AFAQ & BESTCERT ในปี 2546 ซึ่งถือได้ว่าบริษัทฯ
ปฏิบัติเกี่ยวกับด้านรักษาสิ่งแวดล้อมอยู่ในเกณฑ์มาตรฐาน

3.4 งานที่ยังไม่ได้ส่งมอบ

-ไม่มี-